ISP Årsplan 2026-2028
ISPs årsplan er formulert i tråd med UV-fakultetets årsplan og skal bidra til at instituttets virksomhet er i tråd med ambisjonene i Strategi 2020-2030.  
Overordnete mål
· Instituttets forskning, innovasjon, utdanning og samfunnskontakt skal bidra til større verdsetting av mangfold og at barn, unge og voksne med spesialpedagogiske behov i større grad kan oppfylle sitt potensiale for læring og deltakelse i arbeids- og samfunnsliv.
· Instituttets ansatte skal ha et godt og trygt arbeidsmiljø og våre studenter skal ha et godt og trygt læringsmiljø - med tydelige forventninger og god støtte.
· Målsetninger og tilhørende tiltak skal bidra til å sikre at instituttet bevarer et økonomisk handlingsrom.
1. Fremme uavhengig, banebrytende og langsiktig forskning 
1.1	Fremme fremragende forskning
· Videreutvikle og videreføre støtten til forskere på søknader og drift av nasjonale og internasjonale eksternfinansierte prosjekter 
· Samarbeide med fakultetet om å tydeliggjøre og forenkle budsjettprosessen for eksterne søknader
· Etablere minst to nye eksternt finansierte forskningsprosjekter hvert år
· Gjennomføre statusmøter hvert år med alle prosjektledere 
· Opprettholde internasjonalt forskningssamarbeid
· Videreføre samarbeidet mellom vitenskapelige og administrative ansatte ved utvikling og gjennomføring av forskningsprosjekter
1.2 Vurdering av strategiske forskningsområder 
· Oppmuntre og legge til rette for deltakelse i livsvitenskapsprosjekter og tverrfaglige samarbeid
· Tilrettelegge for søknader til innovasjonsprosjekter
· Være en aktiv bidragsyter i prosjekter med partnere i sektoren
1.3 Etablering av nye forskergrupper
· Støtte oppstartsfasen av de nye forskergruppene og avklare gruppenes viktige rolle i arbeidet å etablere ny aktivitet
1.4 Styrke forskerutdanningen 
· Følge opp eventuelle nye tiltak fra fakultetet 
· Revidere bidrag til porteføljen av PhD-kurs
· Rekruttere nye PhD-kandidater på to faste oppstartdatoer i året, for å bidra til å skape kullfølelse
1.5 Karriereutvikling for forskere i tidlig karrierefase 
· Tilby og gjennomføre kurs, seminarer og uformelle treff for stipendiater og postdoktorer
· Følge opp deltakere i karriereoppfølgingsprogram for yngre forskere
· Gjennomføre karrieresamtaler med alle postdoktorer - inkludert tilbud om mentor
· Gjennomføre årlige samtaler om stipendiaters karriereutvikling
· Legge til rette for at våre PhD-kandidater får erfaring med masterveiledning og sensur
· Støtte fakultetets arbeid med undervisnings- og veiledningskompetanse til personer i rekrutteringsstillinger 
1.6 Bruk av digitale ressurser og KI i forskning 
· Legge til rette for at vi tar i bruk KI på produktive måter i forskningen

2. Utdanne studenter med kunnskap, evne og vilje til å skape en bedre verden 
2.1 Tilby utdanning av høy kvalitet 
· Videreføre eksisterende aktivitet og legge til rette for nye tiltak som støtter utvikling av undervisning
· Videreføre samarbeidet mellom vitenskapelige og administrative ansatte ved utvikling og gjennomføring av studier
· Fortsette å legge til rette for masteroppgaver tilknyttet forskningsprosjekter
· Legge til rette for at vi i større grad har interne veiledere på masteroppgaver
· Fortsette å legge til rette for team som arbeidsform i undervisningsplanlegging
· Vurdere og gjennomgå format og sensur på emner og masteroppgaver
· Utvikle og tilby et 60 studiepoengs tilbud i spesialpedagogikk som en del av lektorprogrammet ved UiO
2.2 Rekruttering og gjennomføring av studieprogrammer 
· Støtte og iverksette fakultetets arbeid med rekruttering og utforske nye rekrutteringsstrategier 
· Evaluere reviderte studieprogrammer og gjøre nødvendige justeringer
· Gjennomføre programevaluering av bachelor
· Videreutvikle arbeidsplaner og undervisningsplanlegging
· Legge til rette for begynnerstudentenes tilknytning til studiestedet
2.3 Praksisopplæring og relevans i studiene 
· Kvalitetssikre og systematisere arbeidet med studentpraksis og praksisplasser
· Gjennomføre Sammen i praksis (SamPraks) på ISPs fagområder 
· Videreføre Oslo SPeLL som arena for praksisopplæring, og vurdere hvordan Oslo SPeLL kan bli en ressurs i opplæringen for flere studenter
· Evaluere omfang og utbytte av praksis i våre programmer
2.4 Internasjonalisering og utveksling i studieprogrammene 
· Promotere eksisterende avtaler med studiesteder for utveksling
· Oppmuntre studenter til å velge utveksling 
· Fortsette å tilby engelskspråklige enkeltemner på bachelor- og masternivå
· Styrke samarbeid med Circle U og tilby ISP-emner til studenter ved partneruniversiteter
· Følge opp endringer i studieprogrammene for å øke muligheten for studentutveksling
2.5 Bruk av digitale ressurser og KI i undervisning og vurdering 
· Oppfordre og legge til rette for at studenter og ansatte deltar på UB og UVs aktiviteter og tilegner seg ferdigheter om KI i læring og undervisning
· Fortsette arbeidet med å tydeliggjøre god, akseptert og ansvarlig bruk av KI i studenters arbeid
· Følge opp anbefalinger fra det regjeringsoppnevnte Utvalget om kunstig intelligens i høyere utdanning
2.6 Etter- og videreutdanningstilbud 
· Utvikle og tilby etter- og videreutdanningstilbud som er relevante, etterspurt og bærekraftige

3. Styrke dialogen med omverdenen og arbeide for at kunnskap tas i bruk 
3.1 Tydelig profil nasjonalt og internasjonalt 
· Lede og videreutvikle Nasjonalt senter for spesialpedagogikk (SpedAims)
· Videreutvikle dialogen med departementer, direktorater og andre offentlige aktører
3.2 Samarbeid og partnerskap med utdanningssektoren og arbeidslivet 
· Utforske muligheter for nye partnerskap og videreføre eksisterende partnerskap
3.3 Samfunnsinnovasjon innen forskning og utdanning 
· Undersøke mulige veier i overgangen fra F&U til drift for innovasjonsprosjekter
· Delta i partnerskapsprosjekter hvor man har spesifikk samfunnsinnovasjon som mål
3.4 Forsknings- og utdanningskommunikasjon 
· Videreføre satsingen på forskningskommunikasjon
· Inspirere vitenskapelige ansatte til å delta i samfunnsdebatten
· Oppmuntre ansatte til å delta på formidlingskurs
· Spre relevant forskningsbasert kunnskap til utdannings-, helse- og velferdssektoren

4. Være en nyskapende organisasjon og et attraktivt arbeids- og studiested 
4.1 Trygt og inkluderende arbeids- og læringsmiljø 
· Tilrettelegge for sosiale og faglige møtepunkter
· Sikre at SamPraks-administrasjonen blir godt etablert og integrert i arbeidsfellesskapet
4.2 Rekruttering og karriereutvikling for ansatte 
· Legge til rette for relevant kompetanseutvikling blant alle ansattgrupper 
· Rekruttere og bevare nødvendig teknisk-administrativ kompetanse
4.4 Etisk og ansvarlig bruk av KI og digitale ressurser 
· Oppmuntre ansatte til ansvarlig og etisk bruk av KI og andre digitale ressurser på måter som bidrar positivt til kvalitet i forskning, utdanning og administrasjon
4.5 Bærekraft ved UV 
· Inspirere til økt bevissthet blant ansatte rundt reiseaktivitet og gjennomføring av egne arrangementer

